mujudaken asil kabudayan zaman rumiyen ingkang nggadahi kathah informasi wigati perkawis kedadosan kang wus kawuri. Kanti wontenipun naskah, pola pikir masyarakat zaman rumiyen saged dipunmangertosi. Naskah Serat Patraping Ngelmu Pangukudan( SPŊP ), minangka salah setunggalipun naskah tilaranipun para leluhur kedah dipunteliti amargi kawontenan lan isi naskah ingkang taksih relevan ing wekdal sakmenika. Dados ancasipun panaliten menika nuninggih ngaturaken edhisi teks naskah SPŊP kanti sahih miturut kajian filologi. Teori ingkang dipunginakaken wonten ing panaliten teks naskah SPŊP inggih menka teori filologi. Data panaliten inggih menika teks SPŊP, sumber data panaliten wonten ing Perpustakaan Daerah Jawa Tengah (Perpusda) lan Perpustakaan Reksapustaka Pura Mangkunegara Surakarta. Metode panaliten ingkang dados dasar suntingan inggih menika metode landasan, wondene anggenipun nerjemahaken nginakaken metode terjemahan bebas. Asil panaliten nedahaken bilih teks naskah SPŊP minangka naskah tunggal. Naskah ( SPŊP ) menika koleksi Perpustakaan Reksapustaka Pura Mangkunegaran Surakarta kanti nomor A. 188. ngginakaken bahasa Jawa, aksara Jawa kanti gunggung 38 lembar lan katulis wujud prosa. Adedasar panaliten kasebat ngasilaken transliterasi, suntingan lan terjemahan teks naskah SPŊP kanti sahih miturut kajian filologi. Pambeng ingkang dipunprangguli anggenipun ngandaraken teks naskah SPŊP kanti sahih antawisipun wonten aksara ingkang angel dipunbentenaken ingkang tundhanipun dadosaken kawratan anggenipun ngantos aksara dhateng aksara tujuan. Sanesipun menika wontenipun ukara ingkang boten wonten werdinipun ing kamus Jawi saengga kawratan anggenipun nerjemahaken. Kanti menika dipunajab panaliten tumprap teks naskah SPŊP mugiya dados colok oboring panaliten babagan filologi dhumateng naskah- naskah sanesipun.